NoeFlandre/osm-polygon-wikidata-only huggingface dataset:
Vandtårnet i Toftlund

Vandtårnet i Toftlund er et tidligere vandtårn beliggende på Tårnvej i Toftlund, Tønder Kommune. Tårnet er tegnet af L.P. Aakjær. Tårnet benyttes nu som villa med 179 m² boligareal i fem etager. Det blev ombygget i 1987-88 på initiativ fra to deltagere på Musik og Teaterhøjskolen i Toftlund og var i de følgende år kunstnerbolig med skiftende beboere. De initiativrige højskoledeltagere købte tårnet for en krone og modtog derefter i en årrække støtte fra kommunen på 30.000 kroner, hvilket af nogle blev anset for at være en lidt for gavmild kulturpolitik. Den kommunale støtte har også været meget omdiskuteret i byrådet; selv efter Kunstforeningen Vandtårnet fraflyttede tårnet har de modtaget kommunal støtte, som dog i 2007 blev dem frataget som følge af, at foreningens vedtægter ikke harmonerede, hvad skattekroner kunne gå til. I 2006 blev vandtårnet sat til salg for at blive privat bolig for en lokal lærer, Ole Schmidt. Pr. april 2009 blev tårnet igen sat til salg (selvom ejerne er glade for huset) – nu for 1.150.000 kroner og har en offentlig vurdering på 650.000 kroner – og venter stadig på at få en ny ejer (pr. august 2012). Arkitektur Tårnet har en cirkulær grundform og er konisk i sin rumlige facon. Det er bygget i røde mursten og har et tag af kobber prydet med en vindfløj af en hane. Øverste del, som har rummet vandtanken, er bredere end sit fundament og desuden cylinderformet. Flere træk går igen hos de resterende vandtårne i Tønder Kommune, Tønder Vandtårn (1902), Højer Vandtårn (1934) og Løgumkloster Vandtårn (1935): Alle har de samme facon, hvorom tårnene i Løgumkloster og Højer dog ikke er koniske, mens Højer-tårnet også har kobertag og vindfløj med hanemotiv (de to andre tårnes vindfløje har/har haft årstalsmotiv). Kulturelle tiltag Tårnet har fungeret som kunstnerbolig med atelier øverst og har omkring fire gange årligt haft en ny kunstner boende. Der har i den forbindelse været afholdt udstillinger i tårnet. I de godt ti år Kunstforeningen Vandtårnet ejede tårnet fungerede det i en weekend i december som julecafé. Referencer
Vandtårnet på Terp Skovvej

Vandtårnet på Terp Skovvej er et tidligere vandtårn beliggende i Aarhus-bydelen Viby og opført i 1926. Tårnet er ottekantet og opført i røde teglsten. Dets vandtank kan rumme 100 m3 vand. I 1979 blev det taget ud af driften, men først i 1987 solgte kommunen det. Det er siden 1992 yderligere blevet solgt tre gange for mellem 5 og 125 tusind kroner. Referencer
Vandtårnet i Skagen

Vandtårnet i Skagen er vandtårn i Skagen, der er tegnet af firmaet G.R. Øllgaard. Det 34 meter høje tårn er opført i 1934 og kunne rumme 150 m3 vand. I dag fungerer tårnet som udsigtstårn. Kilde Kim Lykke Jensen, Danmarks vandtårne, ISBN 978-87-92015-07-5 Eksterne henvisninger
Vandtårnet ved Ryomgård Station

Vandtårnet ved Ryomgård Station er et tidligere vandtårn beliggende ved Ryomgård Station opført i 1914. Tårnet er af den jysk/fynske type, der oprindeligt er tegnet af N.P.C. Holsøe, og som blev opført i mange eksemplarer, hvoraf de tilbageværende er tårnene i Langå og Skjern. Vandtårnet har efterfulgt et tidligere vandtårn, der fungerede ved jernbanen fra 1876. Tidligere var der tale om en nedrivning af vandtårnet, der ikke længere blev benyttet, men en indsats fra den lokale borgerforening gjorde, at tårnet blev bevaret. For at øge opmærksomheden omkring vandtårnet som et vartegn for Ryomgård er der i 2015 fremstillet grafiske repræsentationer i plakatform med rettigheder videregivet til Ryomgård Distriktsråd. Referencer
Vangede Kirke

Vangede Kirke blev bygget i 1970'erne og indviet den 17. marts 1974. Kirken er tegnet af arkitekten Johan Otto von Spreckelsen, og keramikeren Tue Poulsen deltog i udformningen af alter, kors, døbefont og prædikestol. Byggematerialet er håndstrøgne teglsten i alle murflader, vinduer er tykke, indmurede glasblokke og fire ovenlysvinduer. Loftet domineres af en kassetteudsmykning, som også kendes fra von Spreckelsens store triumfbue i Paris. Orglet, som har 40 registre, er ligeledes tegnet af von Spreckelsen. Det er indsat i en sort smedejernsramme og bygget af Th. Frobenius og Sønner i 1979. Dets placering i kirken leder tanken hen på en altertavle – idet alteret er placeret midt i kirkerummet. I kirkens nordlige hjørne står en lille træfigur med Kristus og de fire evangelister. Det menes udført af billedhuggeren H.W. Bissen og stammer fra den midlertidige Vangede Kirke. I den lille kirkesal ses en Kristus-figur i sortlakeret aluminium tegnet af kunstneren Harry W. Holm. Uden for findes et slankt, fritstående kirketårn eller kampanile med tre kirkeklokker. Tårnet er opført af Brødrene Anker Hasle ApS. Elever fra Bakkegårdsskolen (folkeskole) og Busses Skole (privatskole) bliver konfirmeret her. Galleri Kilde Vangede Kirke. en pamflet med fotos af Mogens von Haven og Jørgen Watz. s.n. Vangede Kirke, af Claus M. Smidt m.fl. – Vangede Menighedsråd, 1999. 48 sider, ISBN 87-7851-105-4 (Udgivet i forbindelse med Vangede Kirkes 25-års jubilæum i 1999) Eksterne kilder og henvisninger Vangede Kirke Arkiveret 31. januar 2011 hos Wayback Machine hos nordenskirker.dk Vangede Kirke hos KortTilKirken.dk
Vantinge Kirke

Vantinge Kirke er kirken i Vantinge Sogn i Faaborg-Midtfyn Kommune. Kirken menes at være bygget i senmiddelalderen. De ældste dele er kor og skib, opført af røde munkesten (nu hvidkalkede). Kirken har fladt loft, som er pudset, men koret er hvælvet. Våbenhuset er sandsynligvis yngre. Tårnet af egebindingsværk blev opført efter 1589. Kirken har 75 siddepladser, og kirkens orgel er fra 1979 med fem stemmer. Prædikestolen er enkelt arbejde fra den sene renæssancetid. Altertavlen er "ny" og er en smuk kopi af Anton Laurids Johannes Dorphs maleri ”Jesus hos Martha og Maria”. Kirkeklokken er lille og har en yderst enkel klang. Den er støbt i 1832. I våbenhusets væg er nu indmuret en granitgravsten, som tidligere lå i skibet. Vantinge kirke ejedes af besidderen af grevskabet Muckadell indtil 1911, da den gik over til sogneeje. Eksterne kilder og henvisninger Vantinge Kirke hos KortTilKirken.dk Kirkens beskrivelse hos Trap – Kongeriget Danmark, s. 677
Museum Frello

Museum Frello, tidligere Varde Museum er et kunstmuseum lige vest for Sankt Jacobi Kirke i Varde. Stedet drives af Vardemuseerne. Museet rummer blandt andet 24 malerier af Otto Frello. Museet bruger disse værker til at iscenesætte skiftende dele af museets kulturhistoriske samlinger. Museet har ikke nogle egentlige permanente udstillinger. De udstillinger, der vises, vil være under løbende forandring. Bygningen, der siden 2008 har rummet museet, hørte indtil 2004 til den gamle Sct. Jacobi Skole. Eksterne henvisninger Varde Museum
Varde Gymnasium

Varde Gymnasium, etableret 1968, er et dansk gymnasium og hf-kursus, beliggende i Vardes nordlige udkant, ved skovbrynet. Skovbrynet er den sydlige del af skoven Lunden, hvor Troldhøjen ligger. Gymnasiet har ca. 700 elever. Gymnasiet blev oprindelig etableret af Varde Kommune og havde i begyndelse til huse i midlertidige lokaler i midtbyen. I 1971 blev de nuværende bygninger indviet. I 1980 fulgte en udvidelse af bygningerne, således at skolen i dag råder over 9.375 kvm. Skolen blev fra 1970-2006 drevet af Ribe Amt, men er i dag i lighed med landets øvrige gymnasier en selvejende institution. I anledning af Varde Gymnasiums 40 års jubilæum afholdtes der jubilæumsfest med gamle og nye elever d. 27. september 2008. Elevorganisationer Varde Gymnasium har flere forskellige elevorganisationer, som styres af eleverne selv. Det ledende organ her er elevrådet. Elevrådet består af én elev fra alle klasserne på tværs af årgangene samt fire elever, der vælges på stormødet i starten af skoleåret. Warwath er skolens festkomité, der sørger for at få organiseret gymnasiefester og fredagscaféer. Warwath består af 21 elever fra skolen, som alle er blevet valgt ind af skolens elever på baggrund af auditioner. OD (Operation Dagsværk) organiserer Varde Gymnasiums bidrag til årets Operation Dagsværk projekt. Mercurius er skolebladet, hvor en række elever frivilligt bidrager til bladet ved at skrive artikler. Faste indslag her er Lederen, Frøsiden, Semisiden, Storkesiden, Kærestelisten og Citatlisten. Sangsamlingsudvalget sørger for at arrangere sangsamlingsarrangementer. Også her sørger eleverne selv for det – her er der dog også et par lærere, som hjælper til. Sangsamling er der, hvor eleverne får lov at folde sig ud på scenen foran resten af skolens elever via sang og musik. Det faste indslag er et show kaldet Udfordringen, hvor klasserne har mulighed for at udfordre hinanden på tværs af årgangene. Rektorer Morten Müller Finn Olsen Kendte studenter 1979: Christian Lund Jepsen, fhv. folketingsmedlem 1986: Margrethe Vestager, politiker, fhv. minister og EU-kommissær ca. 2000: Mette Bluhme Rieck, journalist ved Danmarks Radio Eksterne henvisninger Claus Friisberg: Varde Gymnasium og HF-kursus 1968-1988. 52 sider. Kirsten Conradsen: Varde Gymnasium – de første 25 år – et jubilæumsskrift. 92 sider. ISBN 87-7342-677-6 Varde Gymnasiums hjemmeside
Vartov Kirke

Vartov Kirke er en kirke bygget 1755 i Løngangstræde i København. Kirken er bygget som en del af udvidelsen af det historiske bygningskompleks Vartov fra 1725. Den er den eneste kirke i København uden tårn eller kuppel. De to klokker hænger i en stabel inde i Vartovs gård. Det oprindelige kirkerum var åbent ind til sovesalene, så fattiglemmerne på Vartov Hospital kunne følge gudstjenesterne fra deres senge, men det viste sig at være upraktisk på grund af støj og andre forstyrrelser. I stedet blev kirken bygget til i 1753-55 i forlængelse af Løngangstræde-fløjen. Kirken er bygget i rokokostil med Johan Cornelius Krieger som arkitekt. Krieger var også mester for selve Vartov-komplekset i barokstil. Der er foretaget flere ændringer og udbygninger på Vartov siden; mest gennemgribende i 1856-60 ved arkitekten N.S. Nebelong, da bygningen blev forhøjet med en etage og fik sin nuværende form. Den seneste tilbygning er fra 1930 (af Aage Rafn) og rummer præstebolig og kapel. Siden 1920 har kirken været en valgmenighedskirke for grundtvigianere. I de første fem år lejede grundtvigianerne kirken, da den var ejet af Københavns Kommune indtil 1925. Den ejes i dag af Vartov Valgmenighed. Teologen og Salmedigteren N.F.S. Grundtvig var kirkens præst fra 1839 til sin død i 1872. Litteratur H. P. B. Barfod (red.): Vartov præster gennem 80 år 1839-1919, 1925 Kilder Der er for få eller ingen kildehenvisninger i denne artikel, hvilket er et problem. Du kan hjælpe ved at angive troværdige kilder til de påstande, som fremføres i artiklen.
Vejby Kirke (Gribskov Kommune)

For alternative betydninger, se Vejby Kirke. (Se også artikler, som begynder med Vejby Kirke) Vejby Kirke er en middelalderlig kirke i byen Vejby nordvest for Helsinge. Vejby Kirke er bygget ca 1100 som en stormandskirke i angelsaksisk-normannisk stil. Det oprindelige tårn, hvis inderste del er skibets nuværende vestligste fag, har haft et herskabsgalleri hvilende på en midtersøjle med to buer. Dette oprindelige tårn er tidligt blevet delvist nedrevet, og skibets tag er blevet ført hen over den nederste del af tårnet, således at enhver mindelse om dette tårn er forsvundet fra kirkens ydre, men spor heraf tydeligt ses i kirkens indre. Bygningsmaterialet er sandsten, sandsynligvis fra Helsingborg-egnen. Som noget enestående i dansk kirkearkitektur er skibets mur indvendig og udvendig forsynet med en fremspringende 'kordon' gesims, som ikke findes på skibets senere østforlængelse, undtagen delvis på nordsiden, formodentlig stammende fra materialer fra det oprindelige kor og den oprindelige apsis, som blev nedbrudt, da kirken blev forlænget mod øst. Denne forlængelse fandt sted omkring år 1500, og midlerne hertil menes at stamme fra de mange offergaver, som valfartende til Helenekilde og Grav lagde i kirkeblokken i Tisvilde, og som skulle fordeles mellem de syv kirkesogne, som nu udgør Helsinge Kommune. Ved restaureringen i årene 1969-70 fandt man spor af det oprindelige kor, ligesom man fandt fundamenter til to sidealtre, som har været placeret ved overgangen fra det oprindelige skib til det oprindelige kor, ligesom man i øvrigt fandt det fundament, hvorpå ovennævnte midtersøjle i herskabsgalleriet har stået. Det nuværende tårn er sandsynligvis kirkens yngste middelalderlige tilbygning. Den er skalmuret og på sydsiden forsynet med et trappehus, der formodentlig er en senere tilføjelse. Døbefonten er af granit og firkløverformet med relieffer. Dåbsfadet er fra 1829 og forsynet med Frederik 6s monogram i bunden, mens der på kanten står Weibye 1829. Dåbskanden, der ligesom dåbsfadet er af tin, bærer samme inskription. Galleri Eksterne kilder og henvisninger Vejby Kirke Arkiveret 31. januar 2011 hos Wayback Machine hos nordenskirker.dk Vejby Kirke i Den Store Danske på Lex.dk Vejby Kirke hos KortTilKirken.dk Vejby Kirke hos danmarkskirker.natmus.dk (Danmarks Kirker, Nationalmuseet)
Vejby kyrka

Vejby Kyrka är en medeltida kyrka i småstaden Vejby på nordöstra Själland. Den byggdes omkring 1100 i anglosaxisk-normandisk stil av en lokal storman. Kyrkobyggnaden Kyrkan är byggd av Helsingborgssandsten och dess äldsta del är försedd med yttre och inre gesimser. Det ursprungliga kyrktornet, som nu är skeppets västra valv, har tidigare haft en läktare (pulpitur) stödd av en pelare och två valv. Pelarens fundament frilades vid en restaurering på 1960-talet. Den övre delen av tornet revs troligen omkring år 1300 och ett tak lades över. Spår av tornet syns fortfarande inuti kyrkan. Kyrkans huvudskepp förlängdes mot öst omkring år 1500 och arbetet finansierades troligen av offergåvor från sjuka på pilgrimsfärd till Helenekilde och Helenes grav i närheten. Spår av det ursprungliga koret och fundamenten till två sidoaltare hittades i samband med renoveringen. Kyrkan har två vapenhus från mitten av 1700-talet. Det nuvarande kyrktornet er troligen tillbyggt under medeltiden. Det har en yttermur av tegel och ett, senare tillfogat, trapphus på södra sidan. Interiör Dopfunten av granit är i romansk stil och formad som ett fyrklöver med enkla reliefer. Sockeln är troligen från år 1865. Dopfatet av tenn från år 1829 är försett med kungens (Frederik VI) monogram i botten och texten "Weibye 1829" på kanten. Dopkannan, också den av tenn, har samma inskriptioner. Altartavlan och predikstolen är från år 1599. Den mittersta delen av altartavlan var tidigare en träskiva med text, men den ersattes år 1909 av en målning av T.E. Rannow. Träskivan med Fader vår och nattvardstexten är upphängd på korets norra vägg. Vejby kyrka har haft flera orglar som efterhand har bytts ut. Den nuvarande byggdes av orgelbyggarna P.G.Andersen og Bruhn och invigdes den 5 april 1998. I en fönsternisch på norra väggen finns en kalkmålning från omkring år 1150. Stilen skiljer sig från andra kalkmålningar i trakten, men påminner om utsmyckningar i skånska medeltidskyrkor. Källor Vidare läsning Vejby Kirke (pdf) hos danmarkskirker.natmus.dk (Danmarks Kirker, Nationalmuseet)
Vejen Art Museum

Vejen Art Museum (Danish: Vejen Kunstmuseum) is an art gallery in the town Vejen in the south of Jutland, Denmark. It specializes in works from the end of the 19th century in styles including Symbolism and Art Nouveau. Created in 1924 to house the works of sculptor and ceramist Niels Hansen Jacobsen (1861–1941), it also displays works by Einar August Nielsen (1872–1956) Jens Lund (1871–1924), Thorvald Bindesbøll (1846–1908), Harald Slott-Møller (1864-1937), Ingrid Vang Nyman (1916-1956) and many others. The original museum building was designed by the local builder, Niels Ebbesen Grue (1879-1937). The museum has been expanded several times, the first time in 1938 and again in 1959. The gallery corridor was inaugurated in 1975. Niels Hansen Jacobsen was most noted for creating the once controversial sculpture, Trold, der vejrer kristenblod. In 1923, a copy of the bronze sculpture was erected in front of the Vejen Art Museum. References External links Vejen Art Museum website (in Danish)
Vejen Kunstmuseum

Le Vejen Kunstmuseum (Musée d'art de Vejen) est un musée d'art danois situé à Vejen, dans le sud du Jutland, et qui s'est spécialisé dans le symbolisme et l'art nouveau. Histoire Il fut créé en 1924 pour accueillir les œuvres de Niels Hansen Jacobsen, sculpteur et céramiste né à Vejen. Depuis, il présente aussi les travaux de Ejnar Nielsen, Jens Lund (en), Thorvald Bindesbøll ou Harald Slott-Møller. Le bâtiment en lui-même fut dessiné par un architecte local, Niels Ebbesen Grue, avant de bénéficier d'extensions en 1938, 1959 et 1975. Une copie de la sculpture la plus controversée (Troll qui flaire la chair de chrétiens) de Niels Hansen Jacobsen est érigée devant le musée. En 2002, il y eut une exposition sur Jean-René Gauguin. Œuvres du musée Notes et références (en) Cet article est partiellement ou en totalité issu de l’article de Wikipédia en anglais intitulé « Vejen Art Museum » (voir la liste des auteurs). Liens externes Site officiel Portail des arts Portail du Danemark Portail des musées
Vejen Kunstmuseum

Vejen Kunstmuseum är ett konstmuseum i Vejen i Danmark som visar verk av skulptören Niels Hansen Jacobsen och dansk symbolistisk konst från slutet av 1800-talet. I samlingarna finns också verk av tecknaren Ingrid Vang Nyman som bland annat illustrerade böckerna om Pippi Långstrump. Framför museet står fontänen Troldespringvandet med Jacobsens skulptur Trold der lugter Kristenblod. Initiativet till museet togs av den lokala konstföreningen år 1905. Det ritades av byggmästare Niels Ebbesen Grue och invigdes våren 1924. Museet har utökats flera gånger, bland annat år 1938 då Jacobsens ateljé flyttades till museet sten för sten och byggdes ihop med den södra flygeln. Konstnären donerade en stor del av sina verk till museet och arbetade i ateljén fram till sin död. Trädgården framför museet utökades år 2012 och år 2022 ökades utställningsytan till det dubbla och ett nytt magasin invigdes. Nybygget finansierades av kommunen och A.P. Møller og Hustru Chastine Mc-Kinney Mærsk Møllers Fond til almene Formaal. Källor Externa länkar Wikimedia Commons har media som rör Vejen Kunstmuseum. officiell webbsida
Vejgaard Kirke

Vejgaard Kirke er en kirke fra 1904 i Aalborgbydelen Vejgaard. Kirken er bygget efter tegninger af den københavnske arkitekt Kristoffer Varming. Byggeriet startede i begyndelsen af maj 1904, grundstenen blev lagt 3. juni 1904 og kirken blev indviet søndag d. 18. december 1904 af biskop Fredrik Nielsen. Selve kirken er opført i røde mursten med sort tegltag. Referencer Eksterne henvisninger Vejgård Kirke hos KortTilKirken.dk
Vejgaard Boldspilklub

Vejgaard Boldspilklub (forkortet Vejgaard BK, Vejgaard B eller VB) er en aalborgensisk fodboldklub, som ligger i bydelen Vejgaard i Aalborg. Klubben blev grundlagt i 1925. Klubben afholder en årlig turnering ved navn VB Cup, der afholdes weekenden før efterårsferie starter er for U/13 og nedefter. Vejgaard spiller sine hjemmekampe i hvide trøjer med blå shorts og strømper. Selvom klubben er en amatørklub fra Nordjylland med fokus på bredden, så har Vejgaard Boldspilklub sin helt egen fanklub fra København, Vejgaard Support København. Historie Vejgaard Boldspilklub blev grundlagt i 1925. Klubben lever højt på lokal støtte og frivillig hjælp, hvorfor der er en rar og god følelse af fællesskab og sammenhold i klubben. Større danske fodboldspillere har spillet nogle af sine ungdomsår i Vejgaard. Her kan nævnes Lasse Nielsen og Jakob Blåbjerg og Ove Flindt Bjerg. For første gang i divisionerne og Superliga klubber på besøg (2016-nu) For første gang i klubbens lange historie kunne de fejre en oprykning til divisionsrækkerne i 2016, da de på vaskende ægte Vejgaard manér scorede i overtiden til en 1-0 sejr hjemme mod Kastrup Boldklub i oprykningsspillet. Det var målmageren Martin "Alanya" Sloth-Kristensen, der dukkede op ved bagstolpen, og kunne løbe ud til de inkarnerede lokale fans der havde dukket op på en smuk sommerdag . Siden da har de vekslet mellem 2.Division og Danmarksserien, hvilket er stort for en amatørklub. Specielt når de er oppe mod større klubber i Danmark med større budgetter. Klubbens rekord i DBU-pokalturneringen er at komme til 3.runde. Flere af Danmarks største klubber har været på besøg de seneste år, heriblandt Vejle Boldklub, SønderjyskE Fodbold, FC Nordsjælland, Hobro IK Fodbold og Aalborg Boldspilklub. Kampen mod Hobro IK blev til en sejr på 2-1 til Vejgaard, hvorfor det kan argumenteres for at være den største sejr i klubbens historie. Den største kamp i Vejgaards historie blev spillet den 25. September 2019 mod superligaholdet fra AaB i Sydbank Pokalen. Der var op til kampen lagt et stort arbejde fra Vejgaards side, som til kampen havde sørget for professionelt billetopsætning samt en mobil tribune til udebanefansene fra AaB. Kampen endte med 0-6 til AaB. Stadion Siden 1980 har Vejgaard spillet sine hjemmebanekampe på Soffy Road placeret i Vejgaard i Aalborg. Stadionet er opkaldt efter Sofievej, som er navnet på vejen som stadionet ligger på. I 2017 fik klubben lavet en såkaldt "Trapbune" klar til opvisningsbanen således der var bedre muligheder for tilskuere til hjemmekampe. Vejgaard opgraderede sit samarbejde med sin hovedsponsor Spar Nord Bank, og det indebar et nyt stadionnavn således det fra 2021 hedder Spar Nord Arena - Soffy Road. Tilskuererekorden lyder på 2.565 tilskuere. Den rekord blev sat til hjemmekampen mod de lokale overmagter fra AaB i 3.runde af DBU-pokalturneringen 2019/20. Resultater Referencer
Vejle Sygehus

Vejle Sygehus, Sygehus Lillebælt (SLB), er et mellemstort sygehus beliggende i Vejle. Det har siden Strukturreformen 2007 været drevet af Region Syddanmark og hørte inden da under Vejle Amt. Sygehuset ligger op mod den nordlige bakkekam ved Vejle Centrum og kan ses fra næsten hele byen. Det nuværende sygehus blev opført i 1890 og mange nye bygninger skød frem i løbet af 1960'erne. I 1974 stod en ny 10-etagers sengebygning færdig. Den mest omfangsrige renovering startede i 1988. Sygehuset blev i 2008 en del af Sygehus Lillebælt sammen med de øvrige sygehusenheder, Kolding Sygehus og Middelfart Sygehus. Vejle Sygehus har flere gange været landets førende indenfor nye behandlingsmetoder samt de elektroniske patientjournaler, som blev indført allerede i 1997. Sygehuset arbejdede i 2013-2014 på at indføre en elektronisk gennemgang af disse patientjournaler, for at optimere patientsikkerheden på sygehuset. Ved hjælp af Automatisk Trigger Søgning (forkortet ATS), kunne man skanne 2.000 journaler på et minut for ord, der tyder på patientskade. Disse kan sidenhen gennemgås af fagpersonale for at skabe et datagrundlag, der kan vise, om forebyggende tiltag virker eller ej. Vejle Sygehus blev i 2008 kåret som Danmarks bedste sygehus af Dagens Medicin. Desuden blev onkologisk afdeling kåret som Årets arbejdsplads i 2008. I den nye sygehusstruktur fra Region Syddanmark er Vejle Sygehus valgt til at være specialsygehus, særligt indenfor kræftområdet. Sygehuset har efterfølgende vundet prisen som Danmarks bedste mellemstore sygehus adskillige gange. Kilder og henvisninger Vejle Sygehus' hjemmeside
Vejlefjordkirken

Vejlefjordkirken er en kirke tilknyttet Syvende Dags Adventistkirken beliggende ved Vejle Fjord nær Daugård. Kirken blev bygget i år 1981, da menigheden på Vejlefjordskolen ikke længere kunne være i skolens aula. Kirkens opbygning er kvadratisk, lagt sådan at indgang sker i et af bygningens hjørner, og kirkesalen også vender mod et hjørne. Lignende indretning finder man i Køge Adventkirke og Silkeborg Adventkirke. Vejlefjordkirken har som en sjældenhed blandt danske adventkirker en kirkeklokke. Bygningen blev opført på det sted, hvor Adventistsamfundets lejrcenter Aunsborglejren havde ligget. Arkitekt var Bjarne West. Kirken danner rammen om menighedens aktiviteter, bibelstudie og gudstjeneste hver lørdag, studiegrupper og sociale aktiviteter, og bærer præg af at være tilknyttet en skole, med ungdomsmøder om fredagen, "tween-gudstjenester" og adventistspejdertroppen Vejlefjord Trop. Menigheden deler en ungdomspræst med Vejlefjordskolen, Lasse Bech. Gudstjenesterne bliver jævnligt streamet på kirkens hjemmeside.